| Lietuvos karinės oro pajėgos |
| --- |
| Lietuvos karinių oro pajėgų emblema |
| Veikimo laikas | 1919 - 1940, 1992 - dabar |
| Valstybė | Lietuvos vėliava Lietuva |
| Pavaldus | Lietuvos ginkluotosios pajėgos |
| Rūšis | Karinės oro pajėgos |
| Paskirtis | Lietuvos oro erdvės kontrolė, apsauga ir gynyba, parama sausumos ir jūrų pajėgoms, paieškos gelbėjimo bei specialiųjų operacijų vykdymas, krovinių ir žmonių pervežimas. |
| Dydis | Apie 1200 profesionaliosios karo tarnybos karių ir civilių tarnautojų  21 skraidymo aparatas |
| Būstinė | Gedimino g. 25, LT-44319 Kaunas |
| Vadovybė |
| Karinių oro pajėgų vadas | Pulkininkas  Antanas Matutis |
| Karinių oro pajėgų štabo viršininkas | Pulkininkas  Raimundas Germanas |
| Simbolika |
| Atpažinimo ženklas |  |
| Vėliava |  |
| Pilotė |  |
| Lėktuvai |
| Atakos lėktuvai | L-39ZA |
| Daugiafunkciniai sraigtasparniai | Mi-8MTV,  AS-365N3+ |
| Transportiniai lėktuvai | C-27J Spartan,  Let\_L-410\_Turbolet, |

**Lietuvos karinės oro pajėgos** (sutr. *Lietuvos KOP*) – sudedamoji Lietuvos ginkluotųjų pajėgų dalis. KOP vadas – pulkininkas Antanas Matutis (g. 1976 m.), pareigas eina nuo 2022 m. birželio 28 d. KOP paskirtis – valstybės oro erdvės kontrolė ir gynyba, parama sausumos ir jūrų pajėgoms, paieškos gelbėjimo bei specialiųjų operacijų vykdymas, krovinių ir žmonių pervežimas. Lietuvos KOP bendradarbiauja su NATO ir kitų šalių karinėmis oro pajėgomis.
2013 m. pajėgose tarnauja ir dirba apie 1200 žmonių.

Istorija
--------

### 1919–1940 m.

Paskelbus Lietuvą nepriklausoma valstybe, 1918 m. vasario 16 d. pirmosios vyriausybės svarbiausias uždavinys buvo suorganizuoti kariuomenę, kuri galėtų atremti iš visų pusių besiveržiančius priešus. 1918 m. lapkričio 23 d. buvo paskelbtas pirmas įsakymas kuriamai Lietuvos kariuomenei.

1919 m. sausio 30 d. pradėta formuoti Inžinerijos kuopa, kurios sudėtyje buvo *Aviacijos būrys*. Būrio vadu buvo paskirtas karininkas Konstantinas Fugalevičius. Tų metų kovo 12 d. būrys perorganizuotas į kuopą ir tapo savarankiška Aviacijos dalimi. Būrio vadu buvo paskirtas karininkas inžinierius Petras Petronis. Trūkstant lietuvių aviacijos specialistų 1919 m. dauguma karo lakūnų buvo samdyti vokiečių kariškiai. Taip pat buvo samdomi specialistai iš Švedijos, Didžiosios Britanijos, kitų šalių. 

Lietuvos karo aviacijos lėktuvų eskadrilė ore 1920 m. Aviacijos dalis pavadinta *Aviacijos korpusu*, 1920–1921 m. vadinta *Oro laivynu*, 1921–1928 m. – *Aviacija*, vėliau – *Karo aviacija*.

Pirmąjį lėktuvą (*Sopwith Struter*) Lietuvos kariuomenė 1919 m. vasario 5 d. atėmė iš Raudonosios armijos prie Jiezno. 1919 m. vasario 27 d. Vokietijoje nupirkti ir atgabenti aštuoni žvalgybiniai lėktuvai LVG C.VI, o birželio mėnesį buvo nupirkti dar 5 tokie lėktuvai. Nepriklausomybės kovų metu daug lėktuvų buvo paimti kaip trofėjai karo lauke, neoficialiai pirkta iš Vokietijos, dalį orlaivių Antantės nurodymu perdavė Vokietijos pajėgos. 

Vėliau kariniai orlaiviai įsigyti Čekoslovakijoje (Letov Š-20L "Šmolik"), Italijoje (Ansaldo A.120, SVA.10, Fiat CR.20), Prancūzijoje (Dewoitine D.501, Morrane Saulnier 406L (nespėti pristatyti)), Didžiojoje Britanijoje (Martinsyde F.4 Buzzard, Gloster Gladiator Mk.I, de Havilland DH.89 Dragon Rapide, AVRO 626 "Prefect"), Vokietijoje (Bucker-133 C "Jungmeister", vyko derybos dėl Messerschmitt Bf-109). Karo aviacijos dirbtuvėse 1919–1930 m. buvo statomos nelicencinės vokiškų I Pasaulinio karo laikotarpio lėktuvų kopijos (Albatros B.II, Albatros C.III, Albatros C.XV, Albatros D.III, DFW C.V, Fokker D.VII, Halberstadt C.V, Friedrichshafen G.III, LVG C.VI), surenkami užsienyje įsigyjami orlaiviai (SVA.10), o nuo 1924 m. pradėti gaminti savų konstrukcijų orlaiviai – Jurgio Dobkevičiaus – Dobi ir Antano Gustaičio – ANBO.

R. Marcinkus, J. Liorentas, A. Gustaitis, J. Namikas, J. Mikėnas ir K. Rimkevičius šalia ANBO-IV.
Nuo 1919 m. kovo mėn. iki gruodžio mėn. ir laikotarpiu nuo 1932 iki 1940 m. Kaune veikė Karo aviacijos mokykla. Mokykla rengė įvairius aviacijos specialistus ir karininkus: pilotus, žvalgus, kulkosvaidininkus, mechanikus.

Lietuvos karo aviacija dalyvavo laisvės kovose prieš Raudonosios Armijos ir Lenkijos dalinius. Nepriklausomybės kovų laikotarpiu daugiausia kovinių skridimų atliko vyresnysis leitenantas Jurgis Dobkevičius, vėliau tapęs pirmuoju lietuviu lėktuvų konstruktoriumi. 1920 m. gegužės 12 d. lėktuvo avarijoje žuvo pirmas lietuvis lakūnas leitenantas Vytautas Rauba. Tų pačių metų spalio 4 d. kovoje su lenkais, buvo numuštas pirmas lėktuvas su lietuvių ekipažu. Lėktuvą pilotavęs Pirmosios eskadrilės vadas leitenantas Juozas Kumpis buvo sunkiai sužeistas, mirė lenkų nelaisvėje.

1940 birželio 15 d. Lietuvos karo aviaciją sudarė: vadovybė ir štabas (Kaune), komendantūra (Kaune; trys aerodromo kuopos, rikiuotės dalis ir ūkio dalis), žvalgybos (I) grupė (vadavietė Kaune), naikintuvų (II) grupė (vadavietė Kaune), bombonešių (III) grupė (vadavietė Zokniuose prie Šiaulių), Karo aviacijos mokykla (Kaune), Tiekimo skyrius (aviacijos dirbtuvės, technikos dalis, užpirkimų dalis ir sandėliai; Kaune) ir karo meteorologijos tarnyba (Kaune). Žvalgybos (I) grupę sudarė: antroji eskadrilė (įkurta 1921 m. lėktuvai ANBO‑41), šeštoji eskadrilė (įkurta 1932 m. lėktuvai ANBO‑41 ir ANBO‑IV) ir aštuntoji eskadrilė (įkurta 1938, lėktuvai ANBO‑IV). Naikintuvų (II) grupę sudarė: pirmoji eskadrilė (įkurta 1920 m. lėktuvai *Dewoitine* D‑501L), penktoji eskadrilė (įkurta 1932 m. lėktuvai *Gloster* *Gladiator* Mk.I) ir septintoji eskadrilė (įkurta 1938 m. lėktuvai FIAT CR.20). Bombonešių (III) grupę sudarė: trečioji eskadrilė (įkurta 1923 m. lėktuvai *Ansaldo* A.120) ir ketvirtoji eskadrilė (įkurta 1925 m. lėktuvai ANBO‑41). Karo aviacijos mokyklą sudarė Mokomoji eskadrilė (įkurta 1920 m. lėktuvai ANBO‑III, ANBO‑IV, ANBO‑V, ANBO‑51, ANBO‑VI ir kiti).

Lietuvos karo aviacijos lėktuvai Zokniuose 1937 m.
Lietuvos KOP savo sudėtyje taip pat turėjo zenitinius (Priešlėktuvinės apsaugos rinktinė: 3 baterijos po tris *Vickers‑Armstrong* 75 mm zenitinius pabūklus, du 40 mm W.Z. 36 *Bofors* zenitinius pabūklus, automatinių pabūklų kuopa: 3 būriai, ginkluoti 301 automatiniu 20 mm pabūklu *Oerlikon* 1 II a ir 2 cm *Flak* 28), sunkiųjų kulkosvaidžių kuopa: 3 būriai, ginkluoti 924 kulkosvaidžiais MG 08) ir techninius dalinius.

Karo aviacijos bazės buvo įkurtos Aleksoto aerodrome Kaune, Zokniuose, Pajuostyje, vasaros metu buvo naudojami aerodromai Palangoje ir Gaižiūnuose.

1940 m. Lietuvos karo aviacijoje tarnavo:

* 123 karininkai;
* 246 liktiniai;
* 924 kareiviai;
* 183 civiliai tarnautojai.

1940 m. rugpjūčio 1 d. sudaryto turto perėmimo žiniaraščio duomenimis, Karo aviacija turėjo 117 orlaivių, 822,5 tūkst. kg benzino, apie 35 t tepalo, aviacijos dirbtuves Aukštojoje Fredoje, Zokniuose, Pajuostyje, 50 atsarginių radijo stočių lėktuvams, 21 komplektą antžeminės radijo įrangos, pervežamas dirbtuves, devynis angarus techninei lėktuvų priežiūrai, 40 automašinų, 13 203 įvairiausių žemėlapių lapus, 10 600 atsarginių dalių motorams, 56 lėktuvų motorus, 90 lėktuvų fotoaparatų, fotokulkosvaidžių komplektų.

SSRS aneksavus Lietuvą, 1940 m. rugpjūčio 30 d. Lietuvos kariuomenė buvo reorganizuota į DVRA 29-ąjį Šaulių teritorinį korpusą, o rugsėjo 7 d. Lietuvos Karo aviacija buvo reorganizuota į šio korpuso dalinį – Tautinę eskadrilę. Į ją perkelta apie 20 lėktuvų (ANBO-41, vienas Gloster Gladiator, trys Bucker Bu-133) ir 54 Karo aviacijos karininkai, ne vien lakūnai. Kita technika, kuri buvo dislokuota Kaune, 8-osios sovietų aviadivizijos vado įsakymu perduota 213-ąjai SSRS KOP aviabazei, Panevėžio – 13-ajai SSRS KOP aviabazei, Karo aviacijos dirbtuvės buvo reorganizuotos į DVRA 55-ąsias aviacijos remonto dirbtuves, vėliau – į SSRS Aviacijos pramonės liaudies komisariato gamyklą Nr. 365. Tų pačių metų spalio 23 d. Krašto apsaugos ministerijos vyriausios likvidacinės komisijos pirmininko įsakymu Nr. 33 Karo aviacija buvo oficialiai išformuota.

### Nuo 1992 m.

1992 m. sausio 2 d. Krašto apsaugos ministerijoje buvo įsteigta *Aviacijos tarnyba* (viršininkas – pulkininkas leitenantas Z. Vegelevičius ir Edvinas Bagdonavičius).
Nuo 1992 m. balandžio 27 d. naudojant Vilniaus aerouosto radiotechnines priemones, pradėta stebėti valstybės oro erdvė.

KOP mokomieji atakos lėktuvai L-39C
1993 m. atskraidinti Kirgizijoje nupirkti 4 reaktyviniai mokomieji lengvieji atakos lėktuvai L-39C.
1993 m. Pajuosčio aerodrome pradėta formuoti Antroji aviacijos bazė.
2000 m. Švedijoje įsigyti priešlėktuvinės artilerijos kompleksai L70.

Sukurta oro erdvės stebėjimo ir kontrolės sistema, į kurią įeina Vilniaus, Klaipėdos, Kauno civiliniai radarai ir radiolokacinių postų radarai, aktyviosios karo aviacijos priemonės.

2003 m. kovo 26 d. Baltijos jūroje sudužo Lietuvos KOP sraigtasparnis Mi-8T. Katastrofoje žuvo majoras Alvidas Brazlauskas ir borto technikas viršila Edmantas Vizbaras.

2004 m. Lietuvai tapus NATO nare, Zoknių aerodrome dislokuojami besikeičiantys NATO šalių naikintuvai, vykdantys oro policijos funkcijas Baltijos šalių oro erdvėje (žr. Baltijos oro policija). Tais pačiais metais oro erdvės stebėjimui įsigyti vokiški trimačiai vidutinio nuotolio radarai TRML-3D.

2004 m. kovo 29 d. Zoknių aerodrome pradėjo budėti Estijos, Latvijos ir Lietuvos Respublikų oro erdvėje oro policijos funkcijas vykdančios rotacijos būdu besikeičiančios NATO valstybių pajėgos.

2004 m. balandžio 7 d. BALTNET sistema sujungta su NATO integruota oro erdvės gynybos sistema (NATINADS).

2004 m. rugpjūčio 4–8 d. Lietuvoje pirmą kartą surengtos tarptautinės karinių oro pajėgų pratybos (*Baltic Bikini 04*).

2004 m. spalio 1 d. pradėjo veiklą KOP Ginkluotės ir remonto depas. Sujungus KOP Pirmąją ir antrąją Aviacijos bazes, sudaryta KOP Aviacijos bazė.

2005 m. rugpjūčio 1 d. Karinėms oro pajėgoms paskirtas pirmasis karo kapelionas kpt. dr. Viginijus Veilentas.

2008 m. gruodžio 12 d. į Lietuvą atskraidintas antrasis Italijoje Karinėms oro pajėgoms pagamintas transporto lėktuvas C-27J „Spartan", kuriam suteiktas vardas „Algirdas".

2009 m. spalio 1 d. KOP perėmė KASP Aviacijos rinktinės teises, pareigas bei turtą;

2009 m. spalio 12 d. į Lietuvą atskraidintas trečiasis Italijoje Karinėms oro pajėgoms pagamintas transporto lėktuvas C-27J „Spartan", kuriam suteiktas vardas „Vytautas".

2011 m. vasario 9 d. į Afganistaną išvyko pirmoji LK KOP Oro pajėgų mokymo grupė, vadovaujama plk. ltn. Dainiaus Guzo.

Struktūra
---------

Aviacijos bazės kilimo-tūpimo takas
Lietuvos karinis sraigtasparnis Mi-8 tupia JAV laive USS Mount Whitney, 2010 m.
Lietuvos karines oro pajėgas sudaro:

* Aviacijos bazė;
* Oro gynybos batalionas;
* Oro erdvės stebėjimo ir kontrolės valdyba;
* Ginkluotės ir technikos remonto depas.

Lietuvos kariuomenės Karinės oro pajėgos formuojamos iš profesinės karo tarnybos, nuolatinę privalomąją pradinę karo tarnybą atliekančių karių ir civilių tarnautojų.

Karinė technika ir ginkluotė
----------------------------

### Skraidymo aparatai

| Modelis | Nuotrauka | Kilmės šalis | Tipas | Versija | Skaičius | Pastabos |
| --- | --- | --- | --- | --- | --- | --- |
| Transporto lėktuvai |
| Alenia C-27J „Spartan" |  | Italijos vėliava Italija | Vidutinio dydžio taktinis transportinis | C-27J | 3 | Naujos kartos lėktuvai su moderniausia avionika. Gali skraidinti iki 62 karių arba 10 tonų krovinių (taip pat ir karinę techniką). |
| Let L-410 „Turbolet" |  | Čekijos vėliava Čekija | Artimojo nuotolio lengvasis transportinis | L-410UVP | 2 | Naudojami desantininkų treniruotėms ir oro taikiniams tempti priešlėktuvinės gynybos sistemos pratybų metu. |
| Cessna 172 |  | Jungtinių Amerikos Valstijų vėliava Jungtinės Amerikos Valstijos | civilinis orlaivis | RG Cutlass | 1 | Orlaivį naudoja SOP |
| Sraigtasparniai |
| Mil Mi-8 „Hip" |  | TSRS vėliava TSRS | Daugiafunkcinis sraigtasparnis | Mi-8MTV-1 | 2 | Mi-8MTV-1 (Mi17) transportavimui, taip pat gali vykdyti žemės taikinių atakas raketomis ir sunkiaisiais kulkosvaidžiais. Atlikta modernizacija (atnaujinta avionika, varikliai, praplėsti kuro bakai). |
| Eurocopter AS365 Dauphin |  | Prancūzijos vėliava Prancūzija | Daugiafunkcinis sraigtasparnis | AS365N3+ | 3 | Paieškos ir gelbėjimo reikmėms |
| Sikorsky UH-60 Black Hawk |  | Jungtinių Amerikos Valstijų vėliava Jungtinės Amerikos Valstijos | Daugiafunkcinis sraigtasparnis | MH-60 | 0 (4) | Transportavimui / Paieškos ir gelbėjimo reikmėms. Taip pat gali vykdyti žemės taikinių atakas raketomis ir sunkiaisiais kulkosvaidžiais. |
| Bepiločiai orlaiviai |
| ScanEagle |  | Jungtinių Amerikos Valstijų vėliava Jungtinės Amerikos Valstijos | žvalgybinis dronas |  | n/d | Karinės oro pajėgos naudoja nuo 2013 m. Kiekiai ir modifikacijos – neskelbtini |

  

##### Nebenaudojami (nurašyti) skraidymo aparatai

Lietuvos KOP Antonov An-26 (2007 m.)
* 23 x Antonov An-2 „Colt" Lenkija
* 1 x Antonov An-24 „Coke" Tarybų Sąjunga – eksponuojamas Aviacijos muziejuje
* 3 x Antonov An-26 „Curl" Tarybų Sąjunga – pakeisti naujai nupirktais C-27J „Spartan"
* 6 x Jakovlev Jak-52 Tarybų Sąjunga
* 2 x Aero L-39C „Albatros" Čekoslovakija – vienas visiškai nurašytas, kitas perduotas Vilniaus Gedimino technikos universiteto Antano Gustaičio aviacijos institutui
* 5 x Mil Mi-2 „Hoplite" Lenkija
* 4 x PZL-104 Wilga Lenkija
* 1 x Jak 18T Tarybų Sąjunga
* 1 x L39ZA Čekijos vėliava Čekija – vienas sudužo per pratybas 2011 m. rugpjūčio 30 d. netoli Šiaulių
* 1 x Mi-8PS Tarybų Sąjunga – padidinto komforto komandinis sraigtasparnis, svarbių asmenų transportavimui
* 5 x Mi-8T Tarybų Sąjunga – vienas SAR operacijų sraigtasparnis, sudužo per incidentą.

* 1 x Mi-8MTV-1 Tarybų Sąjunga – SAR operacijų sraigtasparnis.

### Priešlėktuvinė ginkluotė (Oro gynybos batalionas)

| Pavadinimas | Atvaizdas | Kilmės šalis | Rūšis | Kiekis | Pastabos |
| --- | --- | --- | --- | --- | --- |
| FIM-92 Stinger |  | Jungtinių Amerikos Valstijų vėliava Jungtinės Amerikos Valstijos | Nešiojamas artimojo nuotolio oro gynybos raketinis kompleksas | 8 | Įsigyta 2007 m. „Dual Mount Stinger" modifikacijos kartu su 9 treniruokliais, 2 MPQ-64 Sentinel radarais, taktiniais operacijų centrais, kompleksų transportavimui skirtais Humvee visureigiais ir apie 60 raketų. |
| Grom |  | Lenkijos vėliava Lenkija | Nešiojama raketinė sistema | 80 |  |
| NASAMS |  | Norvegijos vėliava Norvegija | Vidutinio nuotolio oro gynybos sistema | Dvi baterijos |  |
| RBS-70 |  | Švedijos vėliava Švedija | Nešiojamas artimojo nuotolio oro gynybos raketinis kompleksas | 21 | Įsigyta 2004 m. iš Norvegijos, kartu su 5 treniruokliais, 5 Giraffe Mk-IV radarais ir apie 210 Mk1 kovinių raketų. Modernizuojama į RBS-70 NG (New Generation) versiją. |
| Bofors 40 mm L/70 |  | Švedijos vėliava Švedija | Zenitinė patranka | 36 | Radarais valdoma versija (naudojami ugnies valdymo radarai FCR-790 ir apžvalgos radarai PS-70).  Dalis šių zenitinių patrankų sumontuota laivuose. |

Taip pat skaitykite
-------------------

|  |  |
| --- | --- |
|  | **Vikiteka: Lietuvos kariuomenės Karinės oro pajėgos** – vaizdinė ir garsinė medžiaga  |

* Baltijos oro policija
* Sąrašas:Lietuvos oro uostai ir aerodromai
* Lietuvos kariuomenės kariniai laipsniai

Šaltiniai
---------

1. ↑  Krašto apsauga. Ginkluotosios pajėgos. Reguliariosios pajėgos. *Lietuvos kariuomenės Karinės oro pajėgos*. Visuotinė lietuvių enciklopedija, T. XII (Lietuva). – Vilnius: Mokslo ir enciklopedijų leidybos institutas, 2007. 201 psl.
2. ↑  A. Gamziukas, G. Ramoška, Lietuvos Karinė Aviacija 1919-1940, Lietuvos aviacijos muziejus, Kaunas, 1999, ISBN 9986-557-12-7
3. ↑  Ramoška, Gytis, Lėktuvai, pagaminti Kaune, Plieno sparnai, Nr. 4
4. ↑  Lietuvos karinės oro pajėgos, Visuotinė lietuvių enciklopedija
5. ↑  Edmundas Ganusauskas, Lietuvos karo aviacijos likvidacija, Plieno sparnai, http://www.plienosparnai.lt/page.php?1245
6. ↑  Edmundas Ganusauskas, Lietuvos karo aviacijos likvidacija, Plieno sparnai,
7. ↑  [cite magazine |author= |title=Special forces Cessna for Lithuanian Air Force |url= |magazine=AirForces Monthly |location= |publisher=Key Publishing |date=2019 m. spalio mėn.|page=12}}
8. ↑  Į Lietuvą atskrido pirmasis iš trijų naujųjų Lietuvos kariuomenės įsigytų paieškos ir gelbėjimo sraigtasparnių Archyvuota kopija 2015-06-19 iš Wayback Machine projekto.
9. ↑  Lithuania to purchase UH-60M Black Hawk helicopters from US
10. ↑  [ Archyvuota kopija 2022-01-10 iš Wayback Machine projekto.
11. ↑
12. ↑
13. ↑  Raketinis kompleksas Stinger jau Lietuvoje
14. ↑

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R  Lietuvos kariuomenė  |
| --- |
|  |
|  Sausumos pajėgos | 
Sausumos pajėgų vadovybės štabas

|  |  |
| --- | --- |
| Pėstininkų brigada „Geležinis Vilkas" | 
LDK Algirdo pėstininkų batalionas • Didžiosios kunigaikštienės Birutės ulonų batalionas • Karaliaus Mindaugo husarų batalionas • Kunigaikščio Vaidoto pėstininkų batalionas • Gen. Romualdo Giedraičio artilerijos batalionas • Logistikos batalionas • NATO priešakinių pajėgų bataliono kovinė grupė |

|  |  |
| --- | --- |
| Pėstininkų brigada „Žemaitija" | 
LDK Butigeidžio dragūnų batalionas • LDK Kęstučio pėstininkų batalionas • Kunigaikščio Margirio pėstininkų batalionas • Brg. gen. M. Pečiulionio artilerijos batalionas • Logistikos batalionas |

|  |  |
| --- | --- |
| Krašto apsaugos savanorių pajėgos rinktinės | 
Dainavos apygardos 1-oji • Dariaus ir Girėno apygardos 2-oji • Žemaičių apygardos 3-oji • Vyčio apygardos 5-oji • Prisikėlimo apygardos 6-oji • Didžiosios Kovos apygardos 8-oji |

Pulkininko Juozo Vitkaus inžinerijos batalionas • Majoro Juozo Lukšos mokymo centras |
|  |
|  Karinės oro pajėgos | 
Aviacijos bazė • Oro erdvės stebėjimo ir kontrolės valdyba • Ginkluotės ir technikos remonto depas • Oro gynybos batalionas • Karinių oro pajėgų orkestras |
|  |
|  Karinės jūrų pajėgos | 
Karo laivų flotilė

|  |  |
| --- | --- |
| Tarnybos | 
Jūros ir pakrančių stebėjimo • Uosto ir priekrantės gynybos • Logistikos |

|  |  |
| --- | --- |
| Centrai | 
Mokymo • Jūrų gelbėjimo koordinavimo |

 |
|  |
|  Spec. operacijų pajėgos | 

|  |  |
| --- | --- |
| Tarnybos | 
Ypatingos paskirties • Kovinių narų |

Vytauto Didžiojo jėgerių batalionas • Mokymo ir kovinės paramos centras |
|  |
| Kiti pajėgumai | 

|  |  |  |  |  |  |
| --- | --- | --- | --- | --- | --- |
| Logistikos valdyba | 

|  |  |
| --- | --- |
| Tarnybos | 
Depų • Įgulų aptarnavimo • Karo medicinos |

|  |  |
| --- | --- |
| Centrai | 
Judėjimo kontrolės • Karo kartografijos |

LDK Vytenio bendrosios paramos logistikos batalionas |

|  |  |
| --- | --- |
| Mokymo ir doktrinų valdyba | 
Div. gen. S. Raštikio Lietuvos kariuomenės mokykla • Didžiojo Lietuvos etmono Jonušo Radvilos mokomasis pulkas • Generolo Adolfo Ramanausko kovinio rengimo centras |

|  |  |
| --- | --- |
| Karininkų ramovės | 
Lietuvos • Klaipėdos įgulos • Vilniaus įgulos |

LDK Gedimino štabo batalionas • Karo policija • RIS batalionas • Karo prievolės ir komplektavimo tarnyba • Ordinariatas • Lietuvos karinės aviacijos administracija |
|  |
| Gynybos štabas |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuva Lietuvos temos |
| --- |
|  |
| Istorija | 

|  |  |
| --- | --- |
| Priešistorė | 
Laikotarpiai (Paleolitas · Mezolitas · Neolitas · Bronzos a. (Žalvario a.) · Geležies a.) · Lietuvių kilmės teorijos (Aisčiai · Prabaltai) · Baltai (žemės · kalbos · religija (mitologija · dievai)) · Didžioji Lietuva · Mažoji Lietuva |
|  |
| LDK | 
Valstybės susidarymas · Lietuvos kunigaikštystė · Lietuvos Karalystė · Lietuvos krikštas · Abiejų Tautų Respublika (Liublino unija · padalijimai (pirmasis · antrasis · trečiasis)) |
|  |
| Rusijos imperijoje | 
Sukilimai (1831 m. · 1863 m.) · Baudžiavos panaikinimas · Spaudos draudimas · Lietuvių tautinis sąjūdis · Didysis Vilniaus Seimas |
|  |
| Tarpukaris | 
Nepriklausomybės aktas · Nepriklausomybės kovos |
|  |
| APK ir okupacija | 
Lietuvos okupacija (Sovietų Sąjungos (1940 ir 1944) · Nacių) |
|  |
| Nepriklausomybė | 
Sąjūdis · Dainuojanti revoliucija · Baltijos kelias · Aktas dėl Lietuvos nepriklausomos valstybės atstatymo · Sausio įvykiai |

 | Lietuvos herbas |
|  |
| Geografija | 
Klimatas · Regionai · Miestai · Ežerai · Upės · Miškai · Saugomos teritorijos · Nacionaliniai parkai · Regioniniai parkai |
|  |
| Politika | 

|  |  |
| --- | --- |
| Vyriausybė | 
Konstitucija · Prezidentas · Vyriausybė (Ministras pirmininkas) · Parlamentas · Politinės partijos · Rinkimai · Teisė · Tarptautiniai santykiai |
|  |
| Padalijimas | 
Administracinis suskirstymas (Apskritys · Savivaldybės · Seniūnijos) |
|  |
| Kariuomenė | 
Lietuvos ginkluotosios pajėgos (Sausumos pajėgos · Karinės jūrų pajėgos · Karinės oro pajėgos · Specialiųjų operacijų pajėgos) |

 |
|  |
| Ekonomika | 
Žemės ūkis · Ryšiai · Litas · Transportas (Oro uostai · Geležinkeliai · Keliai · Jūrų uostas) · Turizmas |
|  |
| Demografija | 
Lietuviai · Tautinės mažumos · Religija · Švietimas |
|  |
| Kultūra | 
Lietuvių kalba · Literatūra · Muzika · Sportas · Senovės lietuvių religija · Mitologija |
|  |
| Simboliai | 
Vėliava · Herbas · Himnas |
|  |
|  **Kategorija** ·  **Vikiteka** ·  **Vikisritis** |

 |

|  |  |  |  |  |  |
| --- | --- | --- | --- | --- | --- |
| 

| Ž • A • RŠiaurės Atlanto sutarties organizacija |
| --- |
|  |
| Valstybės narės | 
Albanija · Belgija · Bulgarija · Čekija · Danija · Estija · Graikija · Islandija · Ispanija · Italija · Jungtinė Karalystė · JAV · Juodkalnija · Kanada · Kroatija · Latvija · Lenkija · Lietuva · Liuksemburgas · Nyderlandai · Norvegija · Portugalija · Prancūzija · Rumunija · Slovakija · Slovėnija · Suomija · Šiaurės Makedonija · Turkija · Vengrija · Vokietija |  |

 |